**DĖL ROKIŠKIO RAJONO SAVIVALDYBĖS TURTO PERDAVIMO VŠĮ ROKIŠKIO RAJONO LIGONINEI VALDYTI, NAUDOTI IR DISPONUOTI JUO PAGAL PATIKĖJIMO SUTARTĮ**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 3 ir 17 punktais, 16 straipsnio 26 punktu Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Rokiškio rajono savivaldybės tarybos 2014 m. gruodžio 19 d. sprendimu Nr. TS-253 patvirtinto Savivaldybės turto perdavimo valdyti, naudoti ir disponuoti juo patikėjimo teise tvarkos aprašu, Lietuvos Respublikos sveikatos priežiūros įstaigų įstatymo 36 straipsnio 3 dalimi, atsižvelgdama į viešojo pirkimo-pardavimo 2019 m. liepos 26 d. sutartį Nr. DS-579, Rokiškio rajono savivaldybės taryba  n u s p r e n d ž i a:

 1. Perduoti laikinai, iki 2040 m. vasario 28 d., viešajai įstaigai Rokiškio rajono ligoninei valdyti, naudoti ir disponuoti patikėjimo teise pagal patikėjimo sutartį Rokiškio rajono savivaldybei nuosavybės teise priklausantį ilgalaikį materialųjį turtą – skaitmeninį stacionarų diagnostinį konvencinį rentgenografinį aparatą „Radspeed“. Turto įsigijimo balansinė vertė – 194.931,00 Eur, turto likutinė vertė 2020 m. sausio 31 d. – 194.931,00 Eur. Finansavimo šaltinis valstybės biudžeto lėšos, turto registravimo grupė -1205300 (medicinos įrangos įsigijimo savikaina). Turtas skirtas tik savivaldybės funkcijoms – pirminei asmens ir visuomenės sveikatos priežiūrai.

 2. Pritarti Savivaldybės turto patikėjimo sutarčiai (pridedama).

 3. Įgalioti Rokiškio rajono savivaldybės administracijos direktorių pasirašyti šio sprendimo 1 punkte nurodyto turto perdavimo patikėjimo sutartį.

4. Paskelbti šį sprendimą Rokiškio rajono savivaldybės interneto tinklalapyje.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO VŠĮ ROKIŠKIO RAJONO LIGONINEI VALDYTI, NAUDOTI IR DISPONUOTI JUO PAGAL PATIKĖJIMO SUTARTĮ“ AIŠKINAMASIS RAŠTAS**

2020-02-07

Rokiškis

**Parengto sprendimo projekto tikslai ir uždaviniai.**

Perduoti Rokiškio rajono savivaldybei nuosavybės teise priklausantį ilgalaikį turtą VšĮ Rokiškio rajono ligoninei valdyti, naudoti, ir disponuoti juo patikėjimo teise pagal patikėjimo sutartį.

**Šiuo metu esantis teisinis reglamentavimas.**

LR Vietos savivaldos įstatymas, LR Valstybės ir savivaldybių turto valdymo, naudojimo ir disponavimo juo įstatymas, Rokiškio rajono savivaldybės tarybos 2014 m. gruodžio 19 d. sprendimu Nr. TS-253 patvirtintas Savivaldybės turto perdavimo valdyti, naudoti ir disponuoti juo patikėjimo teise tvarkos aprašas, Lietuvos Respublikos sveikatos priežiūros įstaigų įstatymas.

**Sprendimo projekto esmė.**

Rokiškio rajono savivaldybės administracija įvykdė viešąjį pirkimą ir įsigijo ilgalaikį materialųjį turtą skaitmeninį stacionarų diagnostinį konvencinį rentgenografinį aparatą „Radspeed“.

 LR vietos savivaldos įstatyme nustatyta savivaldybės savarankiškoji funkcija – pirminė asmens ir visuomenės sveikatos priežiūra. Lietuvos Respublikos sveikatos priežiūros įstaigų įstatyme nustatyta, kad savivaldybė jai nuosavybės teise priklausantį ilgalaikį materialųjį turtą (toliau – savivaldybės turtas) savivaldybės tarybos nustatyta tvarka perduoda savivaldybių viešosioms įstaigoms patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį.

 Atsižvelgiant į nurodytą teisinį reguliavimą parengtas savivaldybės tarybos sprendimas bei Savivaldybės turto patikėjimo sutarties projektas.

 Siūloma VšĮ Rokiškio rajono ligoninei perduoti savivaldybės turtą 20 metų savivaldybės funkcijai – pirminei asmens ir visuomenės sveikatos priežiūrai.

 **Galimos pasekmės, priėmus siūlomą tarybos sprendimo projektą:**

 **teigiamos** – bus laikomasi teisės aktų nuostatų, rajono gyventojams užtikrinamos kokybiškos rentgeno paslaugos.

**neigiamos** – nebus.

 **Kokia sprendimo nauda Rokiškio rajono gyventojams.**

Kokybiškos asmens sveikatos priežiūros paslaugos.

# **Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėja Violeta Bieliūnaitė-Vanagienė